Imħabbti Jien nibkik, B'qalbi maqsuma, Nofsha fi griżmejja U l-ieħor f'għajnejja, Waqt li jqattru Qtar tal-ħġieġ Li jaqgħu ma' l-art Bħal muniti tal-fidda U jinfaqgħu bħal bettieħa Mimlija żerriegħa. Daqs sperma ġrejt jien Biex nasal l-ewwel ħalli nkattar. Bħall-ewwel astronawta Int deffist il-bandiera Ta' pajjiżek ġo qalbi U issa jien bħal utru vojt Mudlam u kiesaħ, Inixxi d-demm, wara korriment, Qed inħossni.